Ford Mustang

**Ford Mustang** — культавы аўтамабіль сегмента Pony Car вытворчасці Ford Motor Company.

## Першае пакаленне (1964—1973) 
Аўтамабіль дэбютаваў на Сусветным кірмашы ў Нью-Ёрку 17 красавіка 1964 года. Недарагі аўтамабіль са спартыўным знешнім выглядам і магутным рухавіком V8 з самага пачатку стаў хітом. Пазней з'явіліся версіі *Boss*, *Mach I* і *Shelby*. 

2 сакавіка 1966 года быў прададзены 1 000 000-ы «Мустанг».

Да канца выпуску мадэль значна змянілася і вырасла ў памерах. Шматлікія энтузіясты разглядаюць мадэлі 1969–1973 гадоў як асобныя ад больш ранніх аўтамабіляў, але ўсе Мустангі з 1964 да 1973 года з'яўляюцца часткай сямейства першага пакалення.

### Shelby GT350 
thumb|Shelby GT350
Стварэнне першага Mustang дапрацаванага Кэралам Шэлбі пачалося ў жніўні 1964 года. Асноўнай задачай было павялічыць магутнасць рухавіка. Дзякуючы, сярод іншага, новаму ўпускному калектару і карбюратару магутнасць здолелі давесці да прыкладна 310 к.с. Аўтамабіль таксама атрымаў чатырохступеньчатую механічную каробку перадач. Машыны мелі кузаў белага колеру *Wimbledon White* з блакітнымі палосамі *Guardsman Blue*. Унутры было дэмантавана задняе сядзенне.

Гатовая машына была прадстаўлена 27 студзеня 1965 года. Было створана 562 асобніка *Shelby GT350* і 37 машын *GT350R* падрыхтаваных для гонак.

## Шостае пакаленне (2014—2023) 
thumb|Ford Mustang GT (2014–2017)
Шостае пакаленне Mustang (завадскі код S550) дэбютавала 5 снежня 2013 года. 

На аўтамабілі ўсталёўвалася некалькі рухавікоў: чатырохцыліндравы EcoBoost 2,3 л., V6 3,7 л., V8 5,0 л., атмасферны V8 5,2 л. прапанаваны для *Shelby GT350* і версія гэтага матора з наддзіманнем для *GT500*.

У жніўні 2018 года з канвеера завода  у Мічыгане сышоў 10-мільённы Mustang. Юбілейным стаў белы кабрыялет *Mustang GT*, абсталяваны 5,0-літровым рухавіком Coyote V8 (460 к.с.) агрэгатаваным з шасціступеньчатай механічнай каробкай перадач.

Мадэльны шэраг уключаў:
* **Mustang EcoBoost** — базавая мадэль. Абсталяваны чатырохцыліндравым турбіраваным рухавіком EcoBoost аб'ёмам 2,3 л, магутнасць — 310 к.с., круцільны момант — 475 Н·м.
* **Mustang EcoBoost Premium** — у дадатак да стандартнага абсталявання мае скураныя крэслы, інфармацыйную сістэму *Sync 3*, бакавыя люстэркі з падаграваннем і сістэму выбару рэжымаў руху *Selectable Drive Modes*.
* **Mustang EcoBoost High Performance Pack** — апцыённы пакет для любой мадэлі EcoBoost, купэ або кабрыялета. Выкарыстоўвае перапрацаваную версію рухавіка Ford Focus RS, які выдае магутнасць 332 к.с.
* **Mustang GT** — мае 5,0-літровы V8 (460 к.с., 570 Н·м), які агрэгатаваны альбо з шасціступеньчатай механічнай каробкай перадач, альбо з 10-ступеньчатай аўтаматычнай. Стандартныя абсталяванне ўключае кіраванне запускам, 18-цалёвыя колы і інфармацыйна-забаўляльную сістэму *Ford Sync*.
* **Mustang GT Premium** — у дадатак да *Mustang GT* мае скураныя сядзенні з падаграваннем і вентыляцыяй, бакавыя люстэркі з падагрэвам, сістэму выбару рэжымаў руху *Selectable Drive Modes* і інфармацыйную сістэму *Sync 3*.
* **Mustang GT Performance Pack 1** — у пакет уваходзяць новыя 19-цалёвыя дыскі, лепшыя шыны, шасціпоршневыя тармазы *Brembo*, спойлер, больш жорсткую падвеску. Рухавік — такі самы як на *Mustang GT* — 5,0-літровы V8 (460 к.с., 570 Н·м).
* **Mustang GT Performance Pack 2** — гэты пакет мае іншыя 19-цалёвыя дыскі, шыны *Michelin Pilot Sport Cup 2*, большыя тармазы *Brembo* і адаптыўную падвеску *Ford MagneRide*.
* **Mustang Mach 1** — V8, 5,2 л, 480 к.с., 569 Н·м.
* **Mustang Bullitt** — V8, 5,0 л, 480 к.с., 569 Н·м.
* **Mustang Shelby GT350** — V8, 5,2 л, 526 к.с., 582 Н·м.
* **Mustang Shelby GT350R** — яшчэ больш арыентаваны на трэк, чым *GT350*. Атрымаў адаптыўную падвеску *MagneRide*, шасціступеньчатую механічную каробку перадач, вялікія тармазы *Brembo*, электронную блакіроўку і інш. *GT350R* таксама мае магутнасць на адну конскую сілу больш, чым *GT350*, — 527.
* **Mustang Shelby GT500** — самая магутная мадэль у шэрагу. Мае 5,2-літровы V8, які выдае 760 к.с. і 847 Н·м. Для *Shelby GT500* таксама даступны апцыённы пакет *Carbon Fiber Track Pack*, які дадае карбонавыя колы, сплітары і шмат іншага.

Апошні Mustang шостага пакалення быў выраблены ў красавіку 2023 года.

## Сёмае пакаленне (2023) 
thumb|Ford Mustang на аўташоу ў Лос-Анджэлесе, 2022 год
thumb|Ford Mustang Dark Horse
14 верасня 2022 года быў паказаны Mustang сёмага пакалення.

Базавы Mustang мае чатырохцыліндравы рухавік з турбанаддзіманнем EcoBoost (2,3 л., 315 к.с.). Стандартны **GT** выдае 480 к.с., а дадатковая мадыфікацыя выхлапной сістэмы павялічвае яго магутнасць да 486 к.с. **Mustang Dark Horse** абсталяваны 5,0-літровым рухавіком V8 магутнасцю 500 к.с.

Для мадэлі 2024 года прадугледжана 11 стандартных колераў: *«Grabber Blue»*, *«Iconic Silver»*, *«Atlas Blue»*, *«Vapor Blue»*, *«Shadow Black»*, *«Race Red»*, *«Rapid Red»*, *«Yellow Splash»*, *«Carbonize Grey»*, *«Dark Matter»*, *«Oxford White»*. Эксклюзіўна для *Mustang Dark Horse* прапануецца колер *«Ember Blue»*. Пры гэтым прадугледжана і некалькі варыянтаў дадатковага аздаблення: версія *GT* у колеры *«Race Red»* мае чорны дах і пярэдні сплітар, які адрозніваецца ад такога ў версій GT у колеры *«Rapid Red»*. Мадэль EcoBoost колеру *«Yellow Splash»* упрыгожана палоскамі на капоце і палосамі па баках кузава. Купэ колеру *«Dark Matter»* акцэнтавана трыма палосамі па капоце і даху.

## Спасылкі 
Mustang
Катэгорыя:Аўтамабілі паводле алфавіта